open-index/open-wikipedia-markdown huggingface dataset:
Nimrod

To **Nimrod** είναι το πέμπτο στούντιο άλμπουμ από τo αμερικάνικο πανκ ροκ συγκρότημα Green Day, που κυκλοφόρησε στις 14 Οκτωβρίου 1997 μέσω της Reprise Records. Η μπάντα άρχισε τις εργασίες της για το άλμπουμ στον απόηχο της ακύρωσης της ευρωπαϊκής περιοδείας τους μετά την κυκλοφορία του Insomniac (1995). Η ηχογράφηση έγινε στο Conway Studios του Λος Άντζελες. Το άλμπουμ γράφτηκε με την πρόθεση της δημιουργίας στερεών τραγουδιών, σε αντίθεση με ένα συνεκτικό άλμπουμ. Ως αποτέλεσμα, το Nimrod μνημονεύεται για τη μουσική ποικιλομορφία και τον πειραματισμό του, και περιέχει στοιχεία folk και rock, surf και ska. Στα λυρικά θέματα που συζητήθηκαν στο άλμπουμ περιλαμβάνεται η ωριμότητα, η προσωπική σκέψη, και η πατρότητα.
Το άλμπουμ έφτασε στο νούμερο 10 του Billboard και έχει πιστοποιηθεί διπλά πλατινένιο από την Recording Industry Association of America (RIAA). Επίσης, το άλμπουμ πιστοποιήθηκε τριπλά πλατινένιο στην Αυστραλία και διπλά πλατινένιο στον Καναδά. Το Nimrod έλαβε γενικά θετικές κριτικές και οι κριτικοί εγκωμίασαν τον Μπίλι Τζο Άρμστρονγκ γιά τους στίχους του. Το άλμπουμ περιείχε την ακουστική επιτυχία "Good Riddance (Time of Your Life)", η οποία εμφανίστηκε σε πολλές εκδηλώσεις ποπ κουλτούρας, όπως το φινάλε της κωμικής σειράς Seinfeld το 1998. Για την προώθηση του άλμπουμ, οι Green Day ξεκίνησαν ένα εκτεταμένο πρόγραμμα περιοδείας. Το Nimrod έχει πουλήσει πάνω από 10 εκατομμύρια αντίτυπα παγκοσμίως.

## Τραγούδια

**Ιαπωνική έκδοση**:

19.	"Desensitized"  	2:49

**Αυστραλιανή έκδοση**:

19.	"Suffocate"  	2:54

20.	"Do Da Da"  	1:30

21.	"Desensitized"  	2:49

22.	"You Lied"  	2:26

## Συντελεστές

* Billie Joe Armstrong – φωνή, κιθάρα, φυσαρμόνικα στο "Walking Alone", παραγωγός
* Mike Dirnt – μπάσο, φωνητικά, ρόπαλο του μπέιζμπολ στο "Desensitized", παραγωγός
* Tré Cool – ντραμς, μπόνγκος, ντέφι, παραγωγός
* Petra Haden - βιολί στα "Hitchin' a Ride" και "Last Ride In"
* Conan McCallum – βιολί στο "Good Riddance (Time of Your Life)"
* Gabrial McNair, Stephen Bradley – κόρνα
* David Campbell - ενορχηστρωτής χορδών
* Rob Cavallo – παραγωγός
* Ken Allardyce - ηχογράφηση, μηχανικός
* Tony Flores, Mike Dy, Barry Goldberg, Bill Kinsley, Wes Seidman - επιπλέον μηχανικοί
* Chris Lord-Alge - μίξινγκ
* Snorri Brothers - φωτογράφοι
* Chris Bilheimer - φωτογράφος, καλλιτεχνική διεύθυνση, σχέδιο

Κατηγορία:Δισκογραφία των Green Day
Κατηγορία:Άλμπουμ του 1997
Ένωση Αποστόλου Παύλου

Η **Ένωση Αποστόλου Παύλου** είναι ένα αθλητικό ποδοσφαιρικό σωματείο στον νομό Ημαθίας με έδρα το Μακροχώρι του πρώην δήμου Αποστόλου Παύλου. Ιδρύθηκε το 1999 και χρώματα του είναι το μπλε και το άσπρο. Από το 2018 ο σύλλογος ονομάζεται **Μακροχώρι F.C.**.

## Ιστορία
130px|μικρογραφία|Παλαιότερο λογότυπο της ΕΑΠ (1999-2003)
Ιδρύθηκε το 1999 έπειτα από την συγχώνευση τριών ομάδων του Μακροχωρίου τη Δόξα, τον Εθνικό και την Ακαδημία, ώστε να δημιουργήσουν μία δυνατή ομάδα στο Μακροχώρι. Το 2002 ανέβηκε ως δευτεραθλήτρια Ε.Π.Σ. Ημαθίας στη Δ΄ Εθνική όπου θα παραμείνει για μια 8ετία. Επέστρεψε στη Δ' το 2012-13 κι εξασφάλισε τη συμμετοχή στη Γ' Εθνική της επόμενης περιόδου 2013-2014, όπου έκανε καλή σεζόν και πήρε μια ιστορική νίκη με τον Π.Α.Σ. Λαμία 1-0. Πρόεδρος της ομάδας ήταν ο Διονύσης Βούλγαρης ενώ προπονητής ο Κώστας Αραμπατζής. Την επόμενη χρονιά ο Διονύσης Βούλγαρης αποχώρησε από την ομάδα η οποία υποβιβάστηκε στην Α1 ΕΠΣ Ημαθίας. Συνολικά έχει 2 παρουσίες στη Γ' και 9 στη Δ' Εθνική. Η E.A.Π. έχει κατακτήσει και 2 κύπελλα ΕΠΣ Ημαθίας.

Το 2003, το σωματείο άλλαξε το λογότυπο και έβαλε ένα λογότυπο στη μνήμη των 21 παιδιών που έχασαν τη ζωή τους στο τροχαίο στα Τέμπη, στις 13 Απριλίου 2003.

## Τίτλοι – Διακρίσεις
* 3η στην Δ΄ Εθνική: 2013
* Πρωτάθλημα Α1 ΕΠΣ Ημαθίας: 2012 
* Άνοδος από την Α΄ Ε.Π.Σ. Ημαθίας στην Δ΄ Εθνική ως 2η: 2002
* 2 Κύπελλα ΕΠΣ Ημαθίας: 2011, 2012
* Φιναλίστ του Κυπέλλου ΕΠΣ Ημαθίας: 2013

## Πορεία της ομάδας

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 1999
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1999
Α.Σ. Λευκαδίων

Ο **Αθλητικός Σύλλογος Λευκαδίων** είναι ελληνικό ποδοσφαιρικό σωματείο το οποίο εδρεύει στα Λευκάδια. Το επίσημο έτος ίδρυσης του είναι το 1966 και επίσημα χρώματα του αποτελούν το μπλε και το λευκό. Ανήκει στη δύναμη της Ε.Π.Σ. Ημαθίας και εκτός από τα τοπικά πρωταθλήματα, έχει παρουσία και στα πρωταθλήματα της Δ΄ Εθνικής Κατηγορίας και της Γ΄ Εθνικής Κατηγορίας.

## Ιστορία
Ο **Ποδοσφαιρικός Αθλητικός Σύλλογος Λευκαδίων** ιδρύθηκε το 1966. Τη δεκαετία του 1970 διακρίθηκε στο τοπικό πρωτάθλημα και σημαντικότερη χρονιά ήταν το 1975, όποτε και κατέκτησε το κύπελλο της Ε.Π.Σ. Κεντρικής–Δυτικής Μακεδονίας παίζοντας στην Κατερίνη με τον τοπικό Α.Ο. Κατερίνης, το οποίο είχε ιδιαίτερη αξία καθώς συμμετείχαν οι ομάδες των Νομών Ημαθίας, Πέλλας και Πιερίας. Η συνέχεια όμως δεν ήταν ανάλογη και το 1981 υποβιβάστηκε από την Α΄ Κατηγορία, για να επανέλθει το 1996 και έπειτα από 15 ολόκληρα χρόνια και να καθιερωθεί όλα τα επόμενα έτη.

Το 2010 θα κατακτήσει το πρωτάθλημα της Α1 Κατηγορίας Ε.Π.Σ. Ημαθίας και την άνοδο στην Δ΄ Εθνική Κατηγορία και το 2013 την ιστορική άνοδο στην Γ΄ Εθνική Κατηγορία. Παρέμεινε 2 αγωνιστικές περιόδους στην Γ΄ Εθνική Κατηγορία. Σήμερα αγωνίζεται στα τοπικά πρωταθλήματα της Ε.Π.Σ. Ημαθίας. 

## Συμμετοχές στα εθνικά πρωταθλήματα
* Δ΄ Εθνική Κατηγορία 2010–2011: 6η θέση και παραμονή.
* Δ΄ Εθνική Κατηγορία 2011–2012: 3η θέση και παραμονή.
* Δ΄ Εθνική Κατηγορία 2012–2013: 5η θέση, άνοδος στην Γ΄ Εθνική Κατηγορία.
* Γ΄ Εθνική Κατηγορία 2013–2014: 6η θέση και παραμονή.
* Γ΄ Εθνική Κατηγορία 2014–2015: Αποχώρησε από το πρωτάθλημα. Υποβιβασμός στην Α1 Κατηγορία Ε.Π.Σ. Ημαθίας. 

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 1966
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1966
Κολεκτίβα

Μια **κολεκτίβα** είναι ένα σύνολο ατόμων που δουλεύουν μαζί σε ένα κοινό έργο χωρίς να βασίζονται σε εσωτερικές ιεραρχίες. Οι συλλογικότητες μπορεί να είναι μεγάλες ή και μικρές. Μπορεί να υπάρχουν για μικρά ή για μεγάλα χρονικά διαστήματα και η συμμετοχή σε αυτές είναι εθελοντική. Οποιαδήποτε ομάδα – είτε είναι ένας σύλλογος, μια μη κυβερνητική οργάνωση ή μια πολιτική οργάνωση – που έχει διοικητικό συμβούλιο, αφεντικά, διευθυντές, γκουρού ή προέδρους δεν είναι μια συλλογικότητα. Στην παρούσα φάση της κοινωνίας μας, οι περισσότερες επίσημες οργανώσεις χρησιμοποιούν ένα σύστημα ιεράρχησης που συγκεντρώνει την δυνατότητα λήψης αποφάσεων στα χέρια μιας μειοψηφίας, που στην συνέχεια χρησιμοποιεί αυτή την δύναμη για να υπηρετήσει τα δικά της συμφέροντα. Αυτό ακριβώς προσπαθούν να αποτρέψουν οι συλλογικότητες με τον σχεδιασμό τους.
Στις συλλογικότητες, η ηγεσία προκύπτει φυσικά και ρευστά. Όλες οι δεξιότητες και η γνώση μοιράζονται και δεν συσσωρεύονται από μια ελίτ. Αυτό σημαίνει πως οι υποχρεώσεις και οι ευθύνες μπορούν να περιστρέφονται ανάμεσα στα μέλη της συλλογικότητας και μπορούν να ανακληθούν αν κάποιος αρχίσει να κάνει κατάχρηση εξουσίας. Η οριζόντια δομή είναι ένας δυναμικός και ζωτικής σημασίας τρόπος για την συνεχόμενη ενδυνάμωση των εργαζομένων.
Η κολεκτίβα λειτουργεί με ένα υψηλό επίπεδο οργάνωσης και υπευθυνότητας. Δουλεύουμε σαν ελάχιστο σαράντα ώρες την εβδομάδα και επιπλέον βράδια και σαββατοκύριακα. Έχουμε συχνές συναντήσεις για να μοιραστούμε πληροφορίες σχετικά με τις διαφορετικές πλευρές της δουλειάς μας, έτσι ώστε να μπορούμε να πάρουμε συλλογικές αποφάσεις πάνω σε ένα εύρος θεμάτων όπως: τα πράγματα που εκδίδουμε και διανέμουμε, την συνολική μας οικονομική υγεία, την πολιτική μας κατεύθυνση, τις εκδηλώσεις που οργανώνουμε και συμμετέχουμε, την αλληλοβοήθεια που προσφέρουμε σε άλλες ομάδες και οτιδήποτε άλλο προκύπτει. Παρόλα αυτά δεν είμαστε μια ομοιογενής ομάδα ή εστιασμένη σε συγκεκριμένα πράγματα. Αυτή την στιγμή είμαστε δώδεκα πολύ διαφορετικά άτομα που δουλεύουμε μαζί σε ένα κοινό έργο. Αυτό το έργο αναπτύσσεται με βάση τόσο τις διαφορές μας όσο και τις ομοιότητες μας, όπως επίσης και με το πνεύμα της συνεχόμενης περισυλλογής και ενεργής συμμετοχής με το οποίο αντιμετωπίζουμε κάθε νέα πρόκληση.

## Εξωτερικοί σύνδεσμοι

Κατηγορία:Κοινωνικές ομάδες
Κατηγορία:Κοινότητα
Tune In, Tokyo...

To **Tune In, Tokyo...**, (γνωστό ως Live Explosion 3 στην Ιαπωνία) είναι ένα live άλμπουμ από το πανκ ροκ συγκρότημα Green Day που κυκλοφόρησε στις 9 Οκτωβρίου 2001, αρχικά μόνο στην Ιαπωνία. Ηχογραφήθηκε στα πλαίσια της περιοδείας προώθησης του Warning στην Ιαπωνία το Μάρτιο του 2001. Έφτασε στο νούμερο 29 των ιαπωνικών charts. Όλα τα τραγούδια, εκτός του "King for a Day" (Nimrod), προέρχονται από το Warning.

## Τραγούδια

* Το κομμάτι 1 είναι ηχογραφημένο στη Fukuoka στις 22 Μαρτίου του 2001
* Τα κομμάτια 2, 3, 5, 6, 7 είναι ηχογραφημένα στη Σεντάι στις 16 Μαρτίου του 2001
* Το κομμάτι 4 είναι ηχογραφημένο στην Οσάκα στις 13 Μαρτίου του 2001

## Συντελεστές

* Billie Joe Armstrong – φωνή, κιθάρα, παραγωγός
* Mike Dirnt – μπάσο, φωνητικά, παραγωγός
* Tré Cool – ντραμς, παραγωγός
* Jason White - κιθάρα
* Gabrial McNair - τρομπέτα
* Kurt Lohmiller - σαξόφωνο
* Kevin Lemoine - μηχανικός
* Chris Bilheimer - καλλιτεχνική διεύθυνση, φωτογραφία
* Chris Lord-Alge - μιξινγκ

Κατηγορία:Δισκογραφία των Green Day
Κατηγορία:Άλμπουμ του 2001
Bowling Bowling Bowling Parking Parking

To **Bowling Bowling Bowling Parking Parking** είναι ένα live άλμπουμ από το πανκ ροκ συγκρότημα Green Day. Κυκλοφόρησε τον Ιούλιο του 1996, αρχικά μόνο στην Ιαπωνία. Τα τραγούδια ηχογραφήθηκαν στην Πράγα (1-3,7), στη Φλόριντα (4), στο Τόκιο (5,6,8). Το άλμπουμ έφτασε στο νούμερο 34 της Αυστρίας και στο νούμερο 42 της Ιαπωνίας.

## Τραγούδια

* Τα κομμάτια 1, 2, 3 και 7 ηχογραφήθηκαν στις 26 Μαρτίου 1996 στο Sporthalle της Πράγας
* Το κομμάτι 4 ηχογραφήθηκε στις 11 Μαρτίου 1994 στο Jannus Landing, St. Petersburg της Φλόριντα
* Τα κομμάτια 5,6 και 8 ηχογραφήθηκαν στις 27 Ιανουαρίου 1996 στο Harumi Arena του Τόκιο

## Συντελεστές
* Billie Joe Armstrong - κιθάρα, φωνή, παραγωγός
* Mike Dirnt - μπάσο, φωνητικά, παραγωγός
* Tre Cool - ντραμς, παραγωγός
* Jerry Finn - μίξινγκ (8)
* Rob Cavallo - μίξινγκ (4), παραγωγός
* Steve Holroyd - μίξινγκ (1, 2, 3, 5, 7)

Κατηγορία:Δισκογραφία των Green Day
Κατηγορία:Άλμπουμ του 1996
Κορτιζόνη

Η **κορτιζόνη** είναι μια στεροειδής ορμόνη. H δραστική μορφή της στον άνθρωπο είναι η κορτιζόλη. Η κορτιζόλη είναι μια ορμόνη που παράγεται στον φλοιό των επινεφριδίων. Μετατρέπεται σε κορτιζόνη με τη βοήθεια του ενζύμου 11β-υδροξυστεροειδικη αφυδρογονάση τύπου 2 και γίνεται ανενεργή. Στη συνέχεια, γίνεται πάλι δραστική με τη βοήθεια του ενζύμου 11β-υδροξυστεροειδική αφυδρογονάση τύπου 1, κυρίως στο ήπαρ. 

Η κορτιζόνη έχει ποικίλες εφαρμογές στην ιατρική και φαρμακευτική βιομηχανία στην εποχή μας λόγω της ευρείας χρήσης της. Χρησιμοποιείται για τη θεραπεία ποικίλων παθήσεων και μπορεί να χορηγηθεί ενδοφλέβια, από του στόματος, ενδοαρθρικά (σε μια άρθρωση) ή διαδερμικά. Η κορτιζόνη καταστέλλει διάφορα στοιχεία του ανοσοποιητικού συστήματος, μειώνοντας έτσι τη φλεγμονή, τον πόνο και το πρήξιμο. Χρησιμοποιείται σε περιπτώσεις αλλεργίας, άγχους κ.α. 

Η κορτιζόνη θεωρείτο παλαιότερα αλλά και ακόμα ως ίσως βλαβερή για τον οργανισμό, παρά ως ευεργετική, λόγω των διαφόρων παρενεργειών που έχει, όπως είναι η αύξηση της πίεσης ή η πιθανότητα πρόκλησης καταρράκτη μετά από χρόνια χρήση κολλυρίου με κορτιζόνη.

Περιγράφηκε για πρώτη φορά το 1949.

## Επιδράσεις και χρήσεις
αριστερά|μικρογραφία|400x400εσ|Ισορροπία κορτιζόλης-κορτιζόνης.
Η ίδια η κορτιζόνη είναι ανενεργή. Πρέπει να μετατραπεί σε κορτιζόλη με τη δράση ενζύμου 11β-υδροξυστεροειδική αφυδρογονάση τύπου 1 (11β-HSD-1). Η μετατροπή πραγματοποιείται κυρίως στο ήπαρ, το κύριο σημείο στο οποίο η κορτιζόνη γίνεται κορτιζόλη μετά από δια του στόματος χρήση ή συστημική ένεση, οπότε και αποκτά φαρμακολογική δράση.

Μια ένεση κορτιζόνης μπορεί να προσφέρει βραχυπρόθεσμη ανακούφιση από τον πόνο και μπορεί να μειώσει το πρήξιμο από τη φλεγμονή, για παράδειγμα, σε μια άρθρωση, όπως αυτή του γόνατος, του αγκώνα και του ώμου.

Όταν χρησιμοποιείται τοπικά πάνω στο δέρμα, συμβάλλει στη θεραπεία των χηλοειδών, στην ανακούφιση από τα συμπτώματα του εκζέματος, και στον περιορισμό της σαρκοείδωσης.

## Παρενέργειες
H χρήση της κορτιζόνης έχει μια σειρά από παρενέργειες, κάποιες από τις οποίες είναι η αναφυλαξία, η υψηλή αρτηριακή πίεση, ο μυϊκός πόνος ή αδυναμία, οι διαταραχές ύπνου, οι αλλαγές στη διάθεση, οι μώλωπες, η εφίδρωση, ο πονοκέφαλος, η ζάλη, ο πόνος στο στομάχι, το φούσκωμα, η αργή επούλωση πληγών.

## Παραπομπές


## Εξωτερικοί σύνδεσμοι

Κατηγορία:Στεροειδείς ορμόνες
Κατηγορία:Προφάρμακα
Κατηγορία:Κορτικοστεροειδή
Γκίντο φον Μαντάι

[thumb|right|200px|Ο τάφος του φον Μαντάι στο κοιμητήριο του [Κρόιτσμπεργκ στο Βερολίνο]]
Ο **Γκίντο φον Μαντάι** (γερμ. **Guido von Madai**, 1810 - 1892) υπήρξε Πρώσος κρατικός υπάλληλος.
## Βιογραφία
Γεννήθηκε την Πρωτοχρονιά του 1810 στη Χάλε παρά τον Ζάαλε. Φοίτησε στο Πανεπιστήμιο της Χάλε όπου αποφοίτησε το 1834. Διορίστηκε το 1839, και προάχθηκε σε περιφεριάρχη (γερμ. Landrat) της περιφέρειας του Κόστεν της επαρχίας Πόζεν. Κλήθηκε στις 28 Ιουλίου 1866 να αναλάβει καταρχήν δήμαρχος της Φρανκφούρτης, διάδοχος του αυτόχειρα Καρλ Κόνσταντς Βίκτορ Φέλλνερ. Αργότερα υπηρέτησε ως αρχηγός της αστυνομίας της Φρανκφούρτης, και μετά ως περιφεριάρχης της Φρανκφούρτης. Πήρε μετάθεση στις 12 Αυγούστου 1872 για το Βερολίνο, όπου συνέχισε ως διευθυντής της αστυνομίας. Αποσύρθηκε στις 19 Οκτωβρίου 1872 με υψηλό βαθμό (Geheimrat).

Απεβίωσε στις 24 Νοεμβρίου 1892 στο Μπαντ Χόμπουργκ φορ ντερ Χέε. Κηδεύτηκε στο Βερολίνο, δίπλα στον τάφο της γυναίκας του και του γιου του, στρατηγού Καρλ φον Μαντάι.

## Έργο του
Ο Μαντάι αναδιοργάνωσε την αστυνομία της Φρανκφούρτης, καθώς και την εκτελεστική εξουσία της περιφέρειας Φρανκφούρτης. Διοίκησε με σύνεση, και αναδείχτηκε άξιος δημόσιος υπάλληλος. Έργο του είναι επίσης τα δημόσια ουρητήρια της Φρανκφούρτης, που ανακούφισαν σημαντικά την κατάσταση της υγιεινής στην πόλη, στην εποχή του.

## Παραπομπές


## Πηγές

* Wolfgang Klötzer (Hrsg.), *Frankfurter Biographie. Zweiter Band M–Z*. Verlag Waldemar Kramer, Frankfurt am Main 1996, ISBN 3-7829-0459-1

Κατηγορία:Πρώσοι
HD 189733 b

Ο **HD 189733 b** (ή **HD 189733 Ab**) είναι εξωπλανήτης που βρίσκεται 64,5 έτη φωτός από τη Γη στον αστερισμό της Αλώπεκος. Εκπέμπει γαλάζιο φως, η επιφάνειά του έχει θερμοκρασία 1000 βαθμών Κελσίου και οφείλει το χρώμα του σε νέφη σκόνης πυριτίου, που πνέουν με ταχύτητα 7.000 χιλιομέτρων την ώρα. Ανακαλύφθηκε το 2005. 

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Καυτοί Δίες
Κατηγορία:Αλώπηξ (αστερισμός)
Καρλ Γκέοργκ Γκούσταφ φον Βίλλισεν

Ο **Καρλ Γκέοργκ Γκούσταφ φον Βίλλισεν** (γερμ. *Karl Georg Gustav von Willisen*, 1819-1886) υπήρξε Πρώσος στρατηγός του ιππικού και Κυβερνήτης (Gouverneur) του Βερολίνου.

## Βιογραφία
Η καταγωγή του ήταν από την ευγενή οικογένεια των Βίλισσεν από το Βέττεραου. Πατέρας του ήταν ο Καρλ φον Βίλισσεν (1788-1873), μητέρα του η Αλμπερτίνε, το γένος Κέλλερ από τον οίκο των Κάντρεκ. Φοίτησε στην στρατιωτική σχολή του Βερολίνου και κατατάχτηκε ως σημαιοφόρος το 1837. Έλαβε μέρος στην επανάταση του 1848-1849. Προάχθηκε επανειλημμένα και έφτασε στα ανώτατα αξιώματα.

## Πηγές
* Kurt von Priesdorff: *[[Soldatisches Führertum]]*, Bd. 9, Hanseatische Verlagsanstalt, Hamburg 1941.

## Εξωτερικοί σύνδεσμοι
* Πίνακας του φον Βίλισσεν από τον Φρίντριχ Βίλχελμ Χουν

Κατηγορία:Γερμανοί στρατιωτικοί
Σώμα Παλαιομαρκίας

Το **Σώμα Παλαιομαρκίας** (γερμ. **Corps Palaiomarchia**) είναι φοιτητική ένωση με έδρα την Χάλλε. Τα μέλη της ονομάζονται και *Παλαιομαρκίτες* (γερμ. *Altmärker*).
## Ιστορική αναδρομή
thumb|left|150px|Η εστία των Παλαιομαρκίων στην ΧάλλεΤο σώμα Παλαιομαρκίας ιδρύθηκε στις 28 Οκτωβρίου 1844. Το όνομα πορέρχεται από το αρχαίο ελληνικό «παλαιός» και το λατινικό «marchia». Ιδρύθηκε από φοιτητές του γυμνασίου της Στεντάλ. Απέκτησε δική του εστία το 1890.
## Χρώματα
Τα χρώματα του σώματος είναι πορτοκαλί, λευκό και μελανό σε αργυρό πλαίσιο. Η νεολαία φοράει πορτοκαλί, λευκό, πορτοκαλί σε αργυρό πλαίσιο. Το κασκέτο είναι σε χρώμα πορτοκαλί.
## Πηγές
* Friedrich Wilhelm Koenig: *Aus zwei Jahrhunderten. Geschichte der Studentenschaft und des studentischen Korporationswesens auf der Universität Halle*. Halle an der Saale 1894.
* Friedrich Wilhelm Koenig: *Geschichte des Corps Palaiomarchia zu Halle a. S. nach den noch vorhandenen Protokollen des CC und des Hallenser SC*. Halle an der Saale 1903.
* Thorsten Lehmann: *Die Hallenser Corps im Deutschen Kaiserreich*. Halle (Saale) 2007
## Εξωτερικοί σύνδεσμοι
* Homepage

Κατηγορία:Φοιτητικά και μαθητικά κινήματα στη Γερμανία
Φανουρόπιτα

[μικρογραφία|250x250εσ|Φανουρόπιτα φτιαγμένη με 9 υλικά. Τα υλικά είναι: χυμός πορτοκάλι, ηλιέλαιο, [μέλι, σταφίδες, καρύδια, κανέλα, γαρίφαλο, αλεύρι και μπέικιν πάουντερ.]]
Η **φανουρόπιτα** είναι παραδοσιακή γλυκιά νηστίσιμη πίτα (στην ουσία κέικ) της ελληνικής κουζίνας και προσφέρεται ανήμερα στην ημέρα μνήμης του Αγίου Φανουρίου, στις 27 Αυγούστου, οπότε και η πίτα δίνεται στους πιστούς σαν ευλογία. Δεν περιέχει βούτυρο, είναι λοιπόν ένα κέικ λαδιού και οι πιστοί ζητούν με την προσφορά της πίτας τη «φανέρωση» αντικειμένων ή ανθρώπων ή γενικά να βρουν κάτι που ψάχνουν. Η πίτα σύμφωνα με την παράδοση είναι για τη συγχώρεση της μητέρας του Αγίου, που ήταν μια αμαρτωλή γυναίκα πολύ σκληρή με τους φτωχούς.  

## Παρασκευή
Τα υλικά πρέπει κατά την παράδοση να είναι μονός αριθμός, κατά περιοχή εφτά, εννιά ή έντεκα υλικά. Τα υλικά πρέπει να είναι όλα νηστίσιμα, γι' αυτό και περιέχει ελαιόλαδο ή σπορέλαιο. Τα βασικά / συνηθέστερα υλικά είναι: αλεύρι, ελαιόλαδο ή σπορέλαιο, ζάχαρη, χυμός πορτοκάλι, μπέικιν πάουντερ, καρύδια, σταφίδες. Άλλα υλικά μπορεί να περιλαμβάνουν κανέλα, γαρίφαλο, μαγειρική σόδα και νερό. 

Στην πιο απλή της εκδοχή η φανουρόπιτα έχει μονο 7 υλικά, όσα και τα μυστήρια της Ορθόδοξης Εκκλησίας.

## Ονομασία
Η ονομασία προέρχεται από τον Άγιο Φανούριο. Το έθιμο της πίτας γίνεται παραδοσιακά από ορισμένους Χριστιανούς Ορθόδοξους ώστε να φανερώσει ο Ά­γιος σε κάποιον κάποια δουλειά ή ένα αντικείμενο που χάθηκε ή κάποια χαμένη υπόθεση. Επίσης, γίνεται προκειμένου να έχει κάποιος υγεία (σύμφωνα με τη δοξασία), ενώ στην Κρήτη, την Κύπρο και άλλες περιοχές, η φανουρόπιτα φτιαχνόταν για να βρουν οι ανύπαντρες κόρες γαμπρό. 

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική κουζίνα
Κατηγορία:Πίτες
Ραφαήλ Ντενόγιας

Ο **Ραφαήλ Ντενόγιας** (μερικές φορές και *Ραφαέλο Ντενόγιας*, Αθήνα 1911-22 Δεκεμβρίου 1996) ήταν Έλληνας ηθοποιός και τενόρος.

## Βιογραφία
Απέκτησε άδεια ασκήσεως επαγγέλματος σε ηλικία 28 ετών. Εργάστηκε με μουσικό θίασο στην Ιταλία και είχε και δικό του θίασο. Αποτέλεσε ντουέτο με τη σύζυγό του, Λέλα Πασσαλή (1918 - ;), η οποία ήταν ηθοποιός και σοπράνο.

Στην πρόζα και στο θέατρο συνεργάστηκε με την Κατερίνα και τον Μίμη Κοκκίνη. Ανέβασε τις οπερέτες του Θεόφραστου Σακελλαρίδη *Γλυκιά Νανά* και *Κόρη της αμαρτίας*.

Έκανε την πρώτη του εμφάνιση στον κινηματογράφο το 1932 στην ταινία *Ελληνική ραψωδία*. Έκτοτε έπαιξε μικρούς κυρίως ρόλους σε ταινίες, όπως *[[Η χαρτοπαίχτρα (ταινία)|Η χαρτοπαίχτρα]]*. Κάποιες φορές αναγράφεται στους τίτλους ως Ρένος Τενόγιας.

Στις αρχές της δεκαετίας του 1960 παρουσίαζε μουσικές κωμωδίες στην Αθήνα και στην Πάτρα μαζί με τη σύζυγό του. Ήταν φίλος και συγκάτοικος (από το 1969 ως το θάνατό του) του επίσης ηθοποιού Χρόνη Εξαρχάκου.

Στην τηλεόραση εμφανίστηκε μόνο μία φορά σε τηλεοπτική σειρά, στην ΕΡΤ παίζοντας στην κωμική σειρά *Μια Αθηναία στην Αθήνα,* το 1976.

Ο Ντενόγιας απεβίωσε στην Αθήνα στις 22 Δεκεμβρίου 1996, στη διάρκεια εγχείρησης ανοικτής καρδιάς, σε ηλικία 85 ετών.

## Φιλμογραφία
### Κινηματογράφος

### Θέατρο
* *[[Η γυναίκα με το βέτο]]* (1950)
* *[[Πάμε πρίμα]]* 	(1950)
* *[[Όλα τον ανήφορο]]* 	(1951)
* *[[Τζώνηδες και καουμπόυ]]* (1955)
* *[[Ραντεβού στις κάλπες]]* (1966)
### Τηλεόραση
* *[[Μια Αθηναία στην Αθήνα (σειρά)|Μια Αθηναία στην Αθήνα]]* (1976, ΕΡΤ)

## Παραπομπές


Κατηγορία:Έλληνες τενόροι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί μουσικού θεάτρου
Καρλ Κόνσταντς Βίκτορ Φέλλνερ

Ο **Καρλ Κόνσταντς Βίκτορ Φέλλνερ** (γερμ. *Karl Konstanz Viktor Fellner*, 1807-1866) υπήρξε Γερμανός πολιτικός και τελευταίος δήμαρχος του κρατιδίου της ανεξάρτητης Φρανκφούρτης. Αυτοκτόνησε κατά την κατάληψη της Φρανκφούρτης από την Πρωσία.

## Βιογραφία
Γεννήθηκε στις 24 Ιουλίου 1807. Πατέρας του ήταν ο Γιόχαν Κρίστιαν Φέλλνερ, τραπεζίτης στο επάγγελμα. Η μητέρα του λέγονταν Σουζάνε Ντοροτέα, το γένος Βέλκερ. Αδελφός του ήταν ο ζωγράφος Φέρντιναντ Φέλλνερ. Μαθήτευσε στο εμπόριο και αρχικά εργάστηκε ως πληρεξούσιος (Prokurist) στην εταιρεία μάλλινων ειδών του θείου του Καρλ Βέλκερ, τον οποίο διαδέχτηκε μετά τον θάνατό του. Το 1848 έγινε μέλος του εμπορικού επιμελητηρίου της Φρανκφούρτης (Frankfurter Handelskammer) και το 1852 ανέλαβε διευθυντής της εταιρείας χημικών προϊόντων του Γκρίσχαϊμ. Ασχολήθηκε με την πολιτική στην ανεξάρτητη Φρανκφούρτη και εκλέχτηκε γερουσιαστής το 1852. Πολιτικά ανήκε στο φιλελεύθερο κόμμα *[[Gothaische Partei]]*. Εκπροσώπησε τη Φρανκφούρτη στης διαπραγματεύσεις ίδρυσης του Γερμανικού Τελωνειακού Ομίλου, ενώ εκλέχτηκε το 1857, 1862 και 1864 ως αναπληρωματικός δήμαρχος της Φρανκφούρτης. 

Σήμερα προς τιμή του φέρει το όνομά του οδός στη Φρανκφούρτη, ενώ έχει αναρτηθεί ανδριάντας του στο πάρκο Φρίντμπεργκ, και ο τάφος του διατηρείται ως μνημείο. Το αρχείο του στεγάζεται στο Ινστιτούτο της ιστορίας της πόλης της Φρανκφούρτης. Η ζωή του έγινε πηγή έμπνευσης του λογοτεχνικού δραματικού έργου «Der letzte Bürgermeister», καθώς και του μυθιστορήματος «La terreur prussienne» του Αλέξανδρου Δουμά.

## Πηγές
* Wolfgang Klötzer (Hrg.): *Frankfurter Biographie. Erster Band A-L*. Verlag Waldemar Kramer, Frankfurt am Main 1994, ISBN 3-7829-0444-3
* Wolfgang Klötzer (Hrg.): *Frankfurt 1866. Eine Dokumentation aus deutschen Zeitungen.* Sonderausgabe des *Archivs für Frankfurts Geschichte und Kunst* (AFGK), Band 50. Verlag Waldemar Kramer, Frankfurt am Main 1966
* Alexandre Dumas: *Der Schleier im Main. Der historische Frankfurt-Roman. Nacherz. u. m. e. Nachw. vers. v. Clemens Bachmann*. Societäts-Verlag, Frankfurt am Main 2004, ISBN 3797308965

## Παραπομπές


Φελνερ
2860 Πασακεντένιος

Ο **Πασακεντένιος (Pasacentennium)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή της επετείου των 100 ετών από την ίδρυση του Δήμου της Πασαντένα, προαστίου του Λος `Αντζελες, έδρας του Καλτέκ και του JPL (πρβλ. και τον αστεροειδή 2200 Πασαντένα).

## Φυσικά χαρακτηριστικά
Τα κυρίως φυσικά χαρακτηριστικά του Πασακεντενίου είναι άγνωστα. Ο Πασακεντένιος περιστρέφεται γύρω από τον εαυτό του μία φορά κάθε 2 ώρες και 40 λεπτά, μία πολύ γρήγορη περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πασακεντενιος
Παναΐτ Ιστράτι

Ο **Παναΐτ Ιστράτι** (*Panait Istrati*, μερικές φορές αναφέρεται και ως *Panaït Istrati*, 10 Αυγούστου 1884 &ndash; 16 Απριλίου 1935) ήταν Ρουμάνος συγγραφέας και λογοτέχνης που έγραφε στα γαλλικά και στα ρουμανικά, και αποκλήθηκε «ο Μαξίμ Γκόρκι των Βαλκανίων».

## Βιογραφία
Γεννήθηκε στη Βραΐλα και ήταν γιος της πλύστρας Ζωίτσας Ιστράτι (Joiţa Istrate) και ενός Έλληνα παράνομου καπνεμπόρου, του Γεώργιου Βαλσαμή που ποτέ δε γνώρισε από το χωριό Φαρακλάτα Κεφαλονιάς.

Ολοκλήρωσε με δυσκολίες την πρωτοβάθμια εκπαίδευση στο Μπαλντοβινέστι. Έκανε διάφορες δουλειές για να ζήσει και παράλληλα ήταν πολυγραφότατος. Στην αρχή έγραφε άρθρα σε σοσιαλιστικά περιοδικά. Αργότερα έγραψε πολλά βιβλία.

Έκανε δύο απανωτούς αποτυχημένους γάμους. Υπήρξε φίλος του Καζαντζάκη και του Ρομέν Ρολάν, ο οποίος προλόγισε και το έργο του «Κυρά Κυραλίνα» και τον χαρακτήρισε «ο Μαξίμ Γκόρκι των Βαλκανίων». Ο Ιστράτι προσβλήθηκε από φυματίωση και πέθανε σε σανατόριο στο Βουκουρέστι, αφού προηγουμένως επιχείρησε να αυτοκτονήσει. Αρχικά, ήταν ενταγμένος στον κομμουνιστικό πολιτικό χώρο, όμως τη δεκαετία του τριάντα έγραφε σε ακροδεξιά έντυπα και είχε πολιτικές σχέσεις με την οργάνωση 'Σταυροφορία για τον Ρουμανισμό' που προέκυψε από διάσπαση της Φασιστικής Σιδηράς Φρουράς.
Înmormântarea lui Panait Istrati, apr 1935.jpg|Η κηδεία του Παναΐτ Ιστράτι το 1935. Διακρίνεται ο Mihai Stelescu ηγετικό πρόσωπο της Σταυροφορίας για τον Ρουμανισμό

## Σημαντικά έργα
**Κυρά Κυραλίνα* (μετάφραση: *Κυρά αδερφή μου*)
**Μπαρμπα-Αγγελής*

### Άλλα έργα
**Κυρ Νικόλας*
**Νεραντζούλα*
**Τσατσά Μίνκα*

## Κριτικές που γράφτηκαν για τον Ιστράτι
*Roger Dadoun, *Panait Istrati*, L'Arc, Aix-en-Provence, 1983.
*Elisabeth Geblesco, *Panaït Istrati et la métaphore paternelle*, Anthropos, Paris, 1989, ISBN 2-7178-1665-8
*Mircea Iorgulescu, *Panaït Istrati*, Oxus Éditions, collection *Les Roumains de Paris*, Paris, 2004, ISBN 2-84898-037-0
*Monique Jutrin-Klener, *Panaït Istrati: un chardon déraciné: écrivain français, conteur roumain*, Éditeur F. Maspero, Paris, 1970
*Monique Jutrin-Klener, Hélène Lenz, Daniel Lérault, Martha Popovici, Élisabeth Geblesco, Catherine Rossi, Jeanne-Marie Santraud, *Les haïdoucs dans l'œuvre de Panaït Istrati : l'insoumission des vaincus*, L'Harmattan, collection *Critiques Littéraires*, Paris, 2002, ISBN 2-7475-3199-6
*Édouard Raydon, *Panaït Istrati, vagabond de génie*, Les Éditions Municipales, Paris, 1968
*David Seidmann, *L'existence juive dans l'œuvre de Panaït Istrati*, Éditions Nizet, Paris, 1984, ISBN 2-7078-1040-1
*Jean-François Bacot, "Panaït Istrati ou la conscience écorchée d'un vaincu" in Moebius : Écritures / Littérature, Numéro 35, hiver 1988, p.&nbsp;95-114, éditions Triptyque (Montréal). http://id.erudit.org/iderudit/15212ac

## Παραπομπές


## Εξωτερικοί σύνδεσμοι

* Λήμμα στην Εγκυκλοπαίδεια Μείζονος Ελληνισμού, προσπέλαση στις 12-7-2013.

Κατηγορία:Ρουμάνοι μυθιστοριογράφοι
Κατηγορία:Ρουμάνοι διηγηματογράφοι
Κατηγορία:Ρουμάνοι δοκιμιογράφοι
Κατηγορία:Ρουμάνοι ελληνικής καταγωγής
Κατηγορία:Ρουμάνοι κομμουνιστές
Βαγγέλης Κτιστάκης

Ο **Βαγγέλης Κτιστάκης** (1907 - 16 Ιουνίου 1944) ήταν Κρητικός αγωνιστής από τα Χανιά. Υπήρξε ηγετικό στέλεχος του ΚΚΕ και αντιστασιακός. Εκτελέστηκε από τους Γερμανούς το 1944.

## Βιογραφία
Ο Βαγγέλης Κτιστάκης γεννήθηκε στα Χανιά το 1907, γόνος εύπορης οικογένειας. Έκανε νομικές σπουδές στην Αθήνα και στο Βερολίνο όπου το 1930 αναγορεύτηκε διδάκτορας του εκεί Πανεπιστημίου με τη διατριβή του "Η ευθύνη των εφοπλιστών".  Κατά τη διάρκεια των σπουδών του ασπάστηκε την κομμουνιστική ιδεολογία και όταν επέστρεψε στην Κρήτη το 1932 εντάχθηκε στο ΚΚΕ. Ήταν από τα πλέον μορφωμένα στελέχη του ΚΚΕ και γνώριζε αρκετές ξένες γλώσσες. Διώχθηκε επανειλημμένα και δούλεψε στον μηχανισμό της Κεντρικής Επιτροπής του ΚΚΕ. 
Το κομματικό του ψευδώνυμο ήταν Ι. Αλεξίου.

Ηγήθηκε της μοναδικής ένοπλης εξέγερσης εναντίον της δικτατορίας του Μεταξά το 1938 στην Κρήτη. Συνεργάτης του ως βασικός εμπνευστής της εξέγερσης και καθοδηγητής της ήταν ο Αριστομένης Μητσοτάκης και ο Εμμανουήλ Μάντακας. Η αρχική επιτυχία της εξέγερσης είχε ως αποτέλεσμα να εφησυχάσουν οι αγωνιστές και τελικά να αποκατασταθεί ο έλεγχος από το καθεστώς. Μετά την αποτυχία της εξέγερσης στην Κρήτη, ο Κτιστάκης διέφυγε στην Αθήνα και έζησε στην παρανομία.
 
Το 1939-40 ήταν μέλος της λεγόμενης Παλιάς Κεντρικής Επιτροπής του ΚΚΕ (ΠΚΕ). Το 1941 διαγράφηκε από το ΚΚΕ ως "προβοκάτορας" και "πεμπτοφαλαγγίτης", λόγω της συμμετοχής του στην ΠΚΕ, δεδομένου ότι θεωρούνταν κατασκεύασμα της Ασφάλειας. Αποκαταστάθηκε το καλοκαίρι του 1943 και στάλθηκε στην Κρήτη ως γραμματέας της Επιτροπής Κρήτης του ΚΚΕ. 
Το 1944 ορίστηκε πρόεδρος της Διοικητικής Επιτροπής Κρήτης της ΠΕΕΑ.

Συνελήφθη από μεικτό απόσπασμα χωροφυλάκων και Γερμανών στα Χανιά, και εκτελέστηκε με τσεκούρι στις 16 Ιουνίου 1944.. Ο χωροφύλακας που τον αναγνώρισε και τον συνέλαβε τον κυνηγούσε προπολεμικά ενώ εκτελέστηκε αργότερα από μέλη του ΕΑΜ. Ο Κτιστάσκης βασανίστηκε, και αρνήθηκε να κάνει έστω και απλή αποκήρυξη της ιδεολογίας του όπως του ζητήθηκε, για να ζήσει.

## Οικογένεια
Ο Κτιστάκης είχε παντρευτεί το 1933 την Ευαγγελία Παλίδου και απέκτησαν έναν γιο, το Γιάννη. Ο Γιάννης Κτιστάκης σπούδαζε μηχανικός στην Αγγλία και πνίγηκε στις 10 Μαΐου 1956, σε ηλικία 20 ετών, κατά τη διάρκεια υποβρυχίου ψαρέματος στα Χανιά. Η αδερφή του Μαρία Κτιστάκη ήταν παντρεμένη με τον στρατηγό Εμμανουήλ Μάντακα.

Επίσης, είχε παντρευτεί με δεύτερο γάμο στις αρχές του 1940 το μέλος και στέλεχος του ΚΚΕ Σταματία Βιτσαρά.

## Πηγές
# Σωτήρης Γκουντουβάς, "Το ΚΚΕ κατά την περίοδο 1939-41. Η Παλιά Κεντρική Επιτροπή και η Προσωρινή Διοίκηση" Διπλωματική Εργασία, Πάντειο, Αθήνα 2019.
# Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
# Το ΚΚΕ στο ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015
# Βασίλης Νεφελούδης "Ακτίνα Θ'", Εκδόσεις της Εστίας, Αθήνα 2007
# Περικλής Ροδάκης "Νίκος Ζαχαριάδης", Εκδόσεις Επικαιρότητα, Αθήνα 2007
# Γρηγόρης Φαράκος "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004

## Παραπομπές


Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Εκτελεσθέντες αντιστασιακοί
2861 Λάμπρεχτ

Ο **Λάμπρεχτ (Lambrecht)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1981 από τους Γερμανούς αστρονόμους Φράιμουτ Μπέρνγκεν και Κ. Κιρς, που παρατηρούσαν από το Αστεροσκοπείο Καρλ Σβάρτσιλντ στο Τάουτενμπουργκ της Θουριγγίας, και πήρε το όνομά του προς τιμή του συμπατριώτη τους αστρονόμου Χέρμαν Λάμπρεχτ (*Hermann Lambrecht*, 1908‒1983).

## Φυσικά χαρακτηριστικά
Ο φασματικός τύπος του Λάμπρεχτ είναι **Xc**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λαμπρεχτ
2862 Βαβίλοφ

μικρογραφία|Η τροχιά του αστεροειδούς 2862 Βαβίλοφ
Ο **Βαβίλοφ (Vavilov)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου βοτανολόγου και γενετιστή Νικολάι Βαβίλοφ, αλλά και του αδελφού του, του φυσικού Σεργκέι Βαβίλοφ.

## Φυσικά χαρακτηριστικά
Τα φυσικά χαρακτηριστικά του Βαβίλοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βαβιλοφ
2863 Μπεν Μάγιερ

Ο **Μπεν Μάγιερ (Ben Mayer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γερμανοαμερικανού ερασιτέχνη αστρονόμου Μπεν Μάγιερ (1925-1999).

## Φυσικά χαρακτηριστικά
Τα φυσικά χαρακτηριστικά του Μπεν Μάγιερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπεν Μαγιερ
2864 Σόντερμπλομ

Ο **Σόντερμπλομ (Soderblom)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1983 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού πλανητολόγου Λώρενς Σόντερμπλομ (*Laurence A. Soderblom*).

## Φυσικά χαρακτηριστικά
Η μέση διάμετρος του Σόντερμπλομ εκτιμάται σε 16,72 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,0632.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σοντερμπλομ
Τιγράνης Γ΄ της Αρμενίας

Ο **Τιγράνης Γ’ της Αρμενίας** ήταν βασιλιάς της Αρμενίας από τη Δυναστεία των Αρταξιαδών (απεβ. πριν το 6 π.Χ.)). Ήταν πρίγκηπας ελληνικής, αρμενικής και περσικής καταγωγής, ο οποίος διατέλεσε βασιλιάς της Αρμενίας, υποτελούς τότε βασιλείου της Ρώμης, από το 20 π.Χ. ως το 10 π.Χ.

Ο Τιγράνης ήταν δευτερότοκος γιος του βασιλιά του Αρτάβασδη Β΄ από άγνωστη μητέρα. Ήταν μικρότερος αδελφός του και διάδοχος του βασιλιά της Αρμενίας Αρταξέρξη Β΄. Είχε επίσης μια αδελφή που παντρεύτηκε τον τελευταίο βασιλιά της Καππαδοκίας Αρχέλαο. Ο Ρωμαίος στρατηγός Μάρκος Αντώνιος ανέτρεψε τον πατέρα του Αρτάβασδο Β΄ (34 π.χ.) και τον μετέφερε στην Αλεξάνδρεια όπου εκτελέστηκε με εντολή της ερωμένης του Αντωνίου Κλεοπάτρας (31 π.Χ.). Ο ίδιος ο Τιγράνης μεταφέρθηκε αιχμάλωτος στη Ρώμη, εκεί έζησε 10 χρόνια ως την εποχή που οι Αρμένιοι ευγενείς ζήτησαν από τον Οκταβιανό Αύγουστο την ανατροπή του Αρταξέρξη Β΄ από τον θρόνο της Αρμενίας λόγω της βιαιότητάς του. Ο Αύγουστος έστειλε τον Τιγράνη, συνοδευόμενο από τον θετό γιο και διάδοχό του, Τιβέριο. Τελικά ο Αρταξέρξης ανατράπηκε και δολοφονήθηκε πριν φτάσει στην Αρμενία ο ρωμαϊκός στρατός. Ο Τιγράνης Γ΄ έφερε στην διάρκεια της βασιλείας του ειρήνη, ευημερία και καλές σχέσεις με τη Ρώμη. Είχε δυο παιδιά από διαφορετικές γυναίκες, τον Τιγράνη Δ΄ και την Ερατώ τα οποία τον διαδέχτηκαν. Ανατράπηκε από τον γιο του, Τιγράνη Δ΄, και πέθανε αργότερα.

## Παραπομπές


## Πηγές

* R. Naroll, V.L. Bullough & F. Naroll, *Military Deterrence in History: A Pilot Cross-Historical Survey*, SUNY Press, 1974
* H. Temporini & W. Haase, *Politische Geschichte (Provinzen Und Randv Lker: Griechischer Balkanraum; Kleinasien): Griechischer Balkanraum; Kleinasien)*, Walter de Gruyter, 1980
* E. Yarshater, *The Cambridge History of Iran*, Cambridge University Press, 1983
*  
* M. Bunsen, *Encyclopedia of the Roman Empire*, Infobase Printing, 2009
* T. Daryaee, *The Oxford Handbook of Iranian History*, Oxford University Press, 2012

## Εξωτερικοί σύνδεσμοι
* 

Κατηγορία:Βασιλείς της Αρμενίας
2865 Λόρελ

μικρογραφία|Η τροχιά του αστεροειδούς 2865 Λόρελ
Ο **Λόρελ (Laurel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,31. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του προς τιμή του Βρετανού κωμικού ηθοποιού Σταν Λόρελ.

## Φυσικά χαρακτηριστικά
Η μέση διάμετρος του Λόρελ εκτιμάται σε 14,72 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,224 ± 0,043. Ο Λόρελ περιστρέφεται γύρω από τον εαυτό του μία φορά κάθε 15 ως 28 περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λορελ
2866 Χάρντυ

μικρογραφία|Η τροχιά του αστεροειδούς 2866 Χάρντυ
Ο **Χάρντυ (Hardy)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,651. Ανακαλύφθηκε το 1961 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Αμερικανού κωμικού ηθοποιού Όλιβερ Χάρντι.

## Φυσικά χαρακτηριστικά

Τα φυσικά χαρακτηριστικά του Χάρντυ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαρντυ
Insomniac

Το **Insomniac** είναι το τέταρτο στούντιο άλμπουμ από το πανκ ροκ συγκρότημα Green Day. Κυκλοφόρησε στις 10 Οκτωβρίου 1995 μέσω  της Reprise Records. Αν και έφτασε στο νούμερο δύο στις Ηνωμένες Πολιτείες και ανακηρύχθηκε  διπλά πλατινένιος από την RIAA, το Insomniac δεν είχε την αντοχή των πωλήσεων του προκατόχου του, Dookie, κυρίως λόγω των ελαφρώς πιο σκοτεινών  στίχων και του βαρύτερου ήχου. Το Insomniac είναι το τρίτο καλύτερο άλμπουμ της μπάντας, με βάση τις πωλήσεις, πίσω από το Dookie και το American Idiot με πωλήσεις πάνω από 10 εκατομμυρίων αντίτυπων σε όλο τον κόσμο και 2.100.000 αντίτυπων μόνο στις ΗΠΑ. Το άλμπουμ επανεκδόθηκε σε βινύλιο στις 12 Μαΐου του 2009. Αρχικά το άλμπουμ θα ονομαζόταν *Tight Wad Hill* (όπως και το 13ο κομμάτι του άλμπουμ), αλλά μετά από μια επίσκεψη του Μπίλι Τζο Άρμστρονγκ στο σπίτι του σχεδιαστή του εξωφύλλου, Winston Smith άλλαξαν το όνομα σε *Insomniac*. Λέγεται πως ο Μπιλι Τζο ρώτησε τον Winston πως κάνει τόσο περίπλοκα εξώφυλλα τόσο γρήγορα και o Winston απάντησε "It's easy for me. I am an insomniac"  (Είναι εύκολο για μένα, μένω άυπνος). Εκείνη την εποχή, επίσης, ο Μπίλι Τζο έμενε και ο ίδιος άυπνος καθώς τον κρατούσαν ξύπνιο τα κλάματα του γιου του, Τζόσεφ.

Τέλος το τραγούδι "Panic Song" βασίζεται στις κρίσεις πανικού του μπασίστα Μάικ Ντερντ, αφού ο Μάικ γεννήθηκε με διευρυμένη μιτροειδή βαλβίδα στην καρδιά.

## Τραγούδια

**Ιαπωνική έκδοση**:

15.	"I Wanna Be on T.V." 1:17

* Αρχικά ερμηνευμένο από τους Fang

**Αυστραλιανή έκδοση **:

συνοδευμένο με το Live Tracks

## Συντελεστές
* Billie Joe Armstrong – φωνή, κιθαρα, παραγωγός
* Mike Dirnt – μπασο, φωνητικά, παραγωγός
* Tré Cool – ντραμς, παραγωγός
* Rob Cavallo –παραγωγός
* Kevin Army – μηχανικός
* Jerry Finn – μίξινγκ
* Richard Huredia, Bernd Burgdorf – επιπλέον μηχανικοί
* Winston Smith – σχεδιασμός εξώφυλλου και οπισθόφυλλου
* Dirk Walter - καλλιτεχνική διεύθυνση
* David Harlan - σχεδιασμός γραμματοσειράς

## God Told Me to Skin You Alive
με-πλαίσιο|κέντρο|Ολόκληρο το έργο του Winston Smith

Κατηγορία:Δισκογραφία των Green Day
Κατηγορία:Άλμπουμ του 1995
2868 Έποψ

Ο **`Εποψ (Upupa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1972 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το πτηνό έποψ (τσαλαπετεινός).

## Φυσικά χαρακτηριστικά
Τα φυσικά χαρακτηριστικά του `Εποπα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Εποψ
2869 Νεπριάντβα

μικρογραφία|3D μοντέλο του αστεροειδούς 2869 Νεπριάντβα
Ο **Νεπριάντβα (Nepryadva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1980 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ομώνυμο μικρό ποταμό (Непрядва), παραπόταμο του Ντον, κοντά στη συμβολή του οποίου έλαβε χώρα η Μάχη του Κουλίκοβο.

## Φυσικά χαρακτηριστικά
Τα φυσικά χαρακτηριστικά του Νεπριάντβα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεπριαντβα
2872 Τζεντελέκ

Ο **Τζεντελέκ (Gentelec)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1981 από το προσωπικό του Αστεροσκοπείου του Χάρβαρντ στο `Οουκ Ριτζ και πήρε το όνομά του προς τιμή των επιστημονικών εργαστηρίων της *GENeral Telephone & ELECtronics* στο Γουόλθαμ της Μασαχουσέτης.

## Φυσικά χαρακτηριστικά
Η μέση διάμετρος του Τζεντελέκ εκτιμάται σε 14,68 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,090 ± 0,015.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τζεντελεκ
2873 Μπίνζελ

Ο **Μπίνζελ (Binzel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,99. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Ρίτσαρντ Μπίνζελ (*Richard P. Binzel*, γενν. 1958).

## Φυσικά χαρακτηριστικά
Ο φασματικός τύπος του Μπίνζελ είναι **Sq**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπινζελ
2876 Αισχύλος

Ο **Αισχύλος (Aeschylus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,736. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου `Ελληνα δραματικού ποιητή Αισχύλου.

## Φυσικά χαρακτηριστικά
Τα φυσικά χαρακτηριστικά του Αισχύλου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αισχυλος
Κατηγορία:Αισχύλος
2879 Σιμίζου

Ο **Σιμίζου** (*Shimizu*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα ερασιτέχνη αστρονόμου Σιν-ίτσι Σιμίζου.

## Φυσικά χαρακτηριστικά
Η μέση διάμετρος του Σιμίζου εκτιμάται σε 28,24 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,0463. Ο Σιμίζου περιστρέφεται γύρω από τον εαυτό του μία φορά κάθε 13 ως 24 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σιμιζου
2880 Νιχονταΐρα

Ο **Νιχονταΐρα (Nihondaira)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1983 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από το βουνό Νιχονταΐρα και το ομώνυμο αστεροσκοπείο, στον νομό Σιζουόκα της Ιαπωνίας.

## Φυσικά χαρακτηριστικά
Τα κυρίως φυσικά χαρακτηριστικά του Νιχονταΐρα είναι άγνωστα. Ο Νιχονταΐρα περιστρέφεται γύρω από τον εαυτό του μία φορά κάθε 13 ως 23 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νιχονταιρα
Δημοκρατικό Κόμμα (Λουξεμβούργο)

Το **Δημοκρατικό Κόμμα** (λουξ. *Demokratesch Partei*, γαλλ. *Parti Démocratique*, γερμ. *Demokratische Partei*) είναι ένα φιλελεύθερο πολιτικό κόμμα του Λουξεμβούργου. Το κόμμα είναι το κυριότερο φιλελεύθερο κόμμα της χώρας και ένα από τα τρία μεγαλύτερα κόμματα μαζί με το Χριστιανικό Κοινωνικό Λαϊκό Κόμμα και το Λουξεμβουργιανό Σοσιαλιστικό Εργατικό Κόμμα, ενώ υποστηρίζει μετριοπαθώς τον οικονομικό φιλελευθερισμό, καθώς και τις πολιτικές ελευθερίες, τα ανθρώπινα δικαιώματα και τον διεθνισμό. 

Το κόμμα ιδρύθηκε στις 24 Απριλίου 1955 και είναι το τρίτο μεγαλύτερο κόμμα στην Βουλή των Αντιπροσώπων, κατέχοντας 9 από τις συνολικά 60 του κοινοβουλίου, έχοντας κερδίσει το 15% των ψήφων στις εκλογές του 2009. Επίσης, κατέχει μία από τις έξι έδρες του Λουξεμβούργου στο Ευρωπαϊκό Κοινοβούλιο. Συγκεντρώνει τα μεγαλύτερα ποσοστά του γύρω από την Πόλη του Λουξεμβούργου καθώς, από το 1970, ο δήμαρχος της πόλης προέρχεται από το κόμμα.

Το κόμμα συμμετείχε συχνά στην κυβέρνηση μαζί με το Χριστιανικό Κοινωνικό Λαϊκό Κόμμα, ενώ από το κόμμα προέρχεται ο μόνος πρωθυπουργός του Λουξεμβούργου που δεν προέρχεται από το Χριστιανικό Κοινωνικό Λαϊκό Κόμμα, ο Γκαστόν Θορν. Το κόμμα είναι μέλος του Κόμματος Συμμαχίας Φιλελευθέρων και Δημοκρατών για την Ευρώπη και της Φιλελεύθερης Διεθνούς. Το Δημοκρατικό Κόμμα θεωρείται ως ένα από τα φιλελεύθερα κόμματα που ασκούν την μεγαλύτερη επιρροή στην Ευρώπη εξαιτίας της δύναμής του, της συχνής συμμετοχής του σε κυβερνήσεις, του ρόλου του σε διεθνή ιδρύματα και την ηγεσία του Γκαστόν Θορν.

## Παραπομπές


Κατηγορία:Πολιτικά κόμματα του Λουξεμβούργου
Κατηγορία:Φιλελεύθερα κόμματα
2881 Μέιντεν

Ο **Μέιντεν (Meiden)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1983 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τον ομώνυμο λαγόμορφο θεό της λιθουανικής μυθολογίας.

## Φυσικά χαρακτηριστικά
Ο φασματικός τύπος του Μέιντεν είναι **S** (λιθώδης). Ο Μέιντεν περιστρέφεται γύρω από τον εαυτό του μία φορά κάθε 2,5 ως 4,5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μειντεν
2882 Τεντέσκο

Ο **Τεντέσκο (Tedesco)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Πήρε το όνομά του προς τιμή του σύγχρονου Αμερικανού αστρονόμου `Εντουαρντ (Εντ) Τεντέσκο (*Edward F. Tedesco*), που ειδικεύεται στους αστεροειδείς.

Αξιοσημείωτη είναι η πολύ μικρή κλίση της τροχιάς του Τεντέσκο ως προς την εκλειπτική, μόλις 17΄23΄΄.

## Φυσικά χαρακτηριστικά
Τα φυσικά χαρακτηριστικά του Τεντέσκο είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τεντεσκο
Δρόμος του Ατλαντικού Ωκεανού

Ο **Δρόμος του Ατλαντικού Ωκεανού** είναι ένα τμήμα με μήκος 8,3 χλμ. στη Νορβηγία, που βρίσκεται στο χωριό *Henningsvær* και ενώνει τα νησάκια της περιοχής, συνδέοντας τις πόλεις *Molde* και *Kristiansund*. Στο νορβηγικό εθνικό οδικό δίκτυο είναι ενταγμένος ως *Εθνική οδός 64*. Ο δρόμος διασχίζει το αρχιπέλαγος της Νορβηγικής Θάλασσας, με μια σειρά από 12 γέφυρες, που όλες στηρίζονται σε διαδοχικές νησίδες. Είναι ένας δρόμος στον ωκεανό, όπως λένε οι ντόπιοι, και προσφέρει αξέχαστες εμπειρίες. Πολλοί είναι αυτοί που διασχίζουν το δρόμο για τη μοναδική αίσθηση που προσφέρει. Ωστόσο, στο μέσο μιας καταιγίδας τα πράγματα γίνονται πιο επικίνδυνα, καθώς η οργή της φύσης ξεσπά στον αυτοκινητόδρομο. Υπάρχουν αρκετές πιθανότητες να παρατηρήσει κάποιος φάλαινες ή φώκιες καθώς διασχίζει τον δρόμο. Μάλιστα έχει ανακηρυχθεί και η καλύτερη διαδρομή με αυτοκίνητο.

## Ιστορία
thumb|left|150px|Ο δρόμος του Ατλαντικού
Η κατασκευή του δρόμου αυτού είχε συζητηθεί στις αρχές του 20ού αιώνα, ως σιδηροδρομική γραμμή, αλλά η ιδέα αυτή σύντομα εγκαταλείφθηκε. Τα σχέδια για τη δημιουργία αυτού του δρόμου ξεκίνησαν τη δεκαετία του 1970, ενώ η κατασκευή ξεκίνησε την 1η Αυγούστου του 1983. Κατά τη διάρκεια της κατασκευής του, ο δρόμος χτυπήθηκε από 12 σφοδρές καταιγίδες. Τελικώς, εγκαινιάστηκε στις 7 Ιουλίου του 1989 και κόστισε 122 εκατομμύρια νορβηγικές κορόνες, από τις οποίες το 25% καλύφθηκε από την είσπραξη διοδίων και το 75% από κρατικούς πόρους. Η είσπραξη διοδίων διήρκεσε 10 έτη, αλλά τον Ιούνιο του 1999 ο δρόμος αποπληρώθηκε και οι μπάρες των διοδίων απομακρύνθηκαν.

## Φωτοθήκη

Αρχείο:Storseisundet bridge.jpg|Η γέφυρα Storseisundet
Αρχείο:Atlanterhavsveien.jpg|Η γέφυρα Hulvågen
Αρχείο:Atlanterhavsveien IMG 2358.jpg|Οι τρεις γέφυρες
Αρχείο:Storseisundet bru winter.jpg|Η γέφυρα Storseisundet τον χειμώνα
Αρχείο:Atlanterhavsvegen 1.jpg|Γενικό πλάνο του δρόμου
Αρχείο:Atlanterhavsveien map.jpg|Ο χάρτης του δρόμου από το OpenStreetMap


## Παραπομπές


## Εξωτερικοί σύνδεσμοι
* 

Ατλαντικου
Άουγκουστ Χάινριχ Κούλμάγερ

Ο **Άουγκουστ Χάινριχ Κούλμάγερ** (γερμ. *August Heinrich Kuhlmeyer*, 1781 - 1865) υπήρξε Πρώσος και Βεστφαλός κρατικός υπάλληλος.
## Βιογραφία
Γεννηθηκε στις 3 Μαΐου 1781 στην Χάβελμπεργκ. Η καταγωγή του ήταν από αστική οικογένεια της Βέρντερ αν ντερ Χάβελ, που αργότερα εγκαταστάθηκε στο Βραδεμβούργο παρά τον Χάβελ. Ο πατέρας του, Κρίστιαν Γκόττλιμπ Λούντβιχ Κούλμάγερ, δούλευε ως νομικός σύμβουλος (Syndikus) στα γραφεία της μητρόπολης στην Χάβελμπεργκ. Μητέρα του ήταν η Σαρλόττε Καταρίνα Χάουπτμανν. Αδελφός του ήταν ο Λούντβιχ Βίλχελμ.

Ξεκίνησε την σταδιοδρομία του το 1801 ως μαθητευόμενος στο Πολεμικό και Κρατικό Επιμελητήριο (Kriegs- und Domänenkammer), και σε ανέβηκε τις βαθμίδες μέχρι τον ανώτερο νομάρχη (Oberpräfekt) το 1816 στην Χάιλιγκενστατ. Μετά την κατάργηση του βασιλείου της Βεστφαλίας διορίστηκε διευθυντής της κυβέρνησης (Regierungsdirektor) στο Μίντεν το 1816, ανώτατος οικονομικός σύμβουλος (Geheimer Ober-Finanzrat) και γενικός διευθυντής των φόρων (Generaldirektor der Steuern) στο Βερολίνο. Διετέλεσε πρόεδρος του επιμελητηρίου των φόρων της Πρωσίας (Chefpräsident der preußischen Oberrechnungskammer) από το 1842. Έργο του ήταν η εναρμόνιση των φόρων στην επικράτεια του νεοσύστατου Γερμανικού Τελωνειακού Ομίλου.

Αφού συνταξιοδοτήθηκε το 1851 παντρεύτηκε ένα χρόνο αργότερα την Μαριάννε Πέτρι, με την οποία είχε δεσμό από νεαρός. 

Απεβίωσε στις 26 Σεπτεμβρίου 1865 στην Γκέρλιτς του Βερολίνου.
## Πηγές
* Straubel Rolf, *Biographisches Handbuch Der Preußischen Verwaltungs- Und Justizbeamten 1740-1806/15*, Bd. I (= Einzelveröffentlichungen der Historischen Kommission zu Berlin, Bd. 85), München 2009. (S. 541)
* Kuhlmeyer, in: *[[Genealogisches Handbuch bürgerlicher Familien]]*, hg.v. Koerner Bernhard, Bd. 8 (1901), S. 145 – 148.

Κατηγορία:Πρώσοι